Diari Oficial de la Generalitat Valenciana


Sumari del DOGV 8082, del 12-07-2017 (2017/5545)

Informe ambiental i territorial estratègic de la modificació puntual número 21, actualització de l'article 117. Ús dotacional, de les normes urbanístiques del PGMO 1990.
-------------------------------------------------------------------------------------------------------------------------------------------------------------------------

### Dades del document

Número de DOGV
:   8082

Data del DOGV
:   12-07-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/5545


Data del document
:   16-06-2017

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * administració local
    * pla d'urbanisme

Informe ambiental i territorial estratègic de la modificació puntual número 21, actualització de l'article 117. Ús dotacional, de les normes urbanístiques del PGMO 1990. [2017/5545]  
En compliment del que disposa l'article 51.7 de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i en compliment del Decret de l'Alcaldia núm. 2619/2017, de data 16 de juny de 2017, es procedeix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 21 de la modificació puntual núm. 21, actualització de l'article 117. Ús dotacional, de les normes urbanístiques del PGMO 1990. L'informe ambiental i territorial estratègic es troba inserit en la pàgina web www.benidorm.org.  
  
A iniciativa de l'Ajuntament de Benidorm s'ha elaborat la modificació puntual núm. 21 de la normativa detallada del Pla general municipal de Benidorm 1990, relativa a la modificació de l'article 117 de les normes urbanístiques que regula l'ús dotacional, pel que fa a la necessitat de tramitació d'un estudi de detall quan ho requerisca la implantació d'aquest ús en una determinada parcel·la, i quan s'apliquen subsidiàriament els paràmetres de l'edificació oberta grau 2 (EA-2).  
  
Vistos els informes emesos per arquitecte municipal i la tècnica superior en Assumptes Jurídics Municipal, en virtut de les atribucions conferides per la legislació vigent en matèria de règim local, aquesta Alcaldia resol:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 21 de la normativa detallada del Pla general municipal de Benidorm 1990, relativa a la modificació de l'article 117 de les normes urbanístiques que regula l'ús dotacional, per no tindre efectes significatius sobre el medi ambient, d'acord amb els criteris establits en l'annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), corresponent continuar la tramitació conforme al capítol III del títol III del llibre I de la LOTUP, o a la legislació sectorial corresponent.  
Segon. De conformitat amb el que preveu l'article 51.7 de la LOTUP, contra la present resolució, atés que no és un acte definitiu en via administrativa, no es pot interposar cap recurs, sense perjudici dels que, si és el cas, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa davant de l'acte, si és el cas, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Tercer. De conformitat amb el que preveu l'article 51.7 in fine de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació.  
Quart. Notificar aquesta resolució als interessats que apareguen en l'expedient ambiental d'aquesta actuació, incloent-hi aquesta resolució en la documentació de planejament urbanístic.  
Cinqué. De conformitat amb el que preveu l'article 51.7 in fine de la LOTUP, publicar aquesta resolució en el Diari Oficial de la Generalitat Valenciana.  
  
Benidorm, 16 de juny de 2017.- L'alcalde: Antonio Pérez Pérez.